22. ΝΟΜΟΘΕΤ. ΔΙΑΤΑΓΜΑ υπ’ αριθ. 232 της 5/5 Νοεμ. 1973 (ΦΕΚ Α΄ 302) Περί τρόπου εκτελέσεως του προϋπολογισμού, οικονομικού έτους 1973, των δυνάμει του Ν.Δ. 175/1973 καταργηθέντων Υπουργείων ή μεταφερθεισών Υπηρεσιών. Άρθρ.1.-1.Μέχρι πέρατος του τρέχοντος οικονομικού έτους, περιλαμβανομένης και της παρατάσεως αυτού, η εκτέλεσις του Κρατικού Προϋπολογισμού συνεχίζεται ως ούτος εκυρώθη, οι δε αρμόδιοι κατά περίπτωσιν Υπουργοί (κύριοι διατάκται) διαθέτουν τας πιστώσεις τας αναγραφομένας εν τω προϋπολογισμώ των εξόδων των καταργηθέντων και υπαχθέντων δια του Ν.Δ. 175/1973 εις αυτούς Υπουργείων ή μεταφερθεισών υπηρεσιών. 2.Αναληφθείσαι υποχρεώσεις μέχρι της ημερομηνίας ενάρξεως ισχύος του Ν.Δ. 175/1973, εξακολουθούν ισχύουσαι. 3.Τα χρηματικά εντάλματα και αι πράξεις αναλήψεως νέων υποχρεώσεων φέρουν την ονομασίαν των οριζομένων δια του άρθρ. 11 του Ν.Δ. 175/1973 Υπουργείων και κάτωθεν ταύτης, εφ’ όσον συντρέχει περίπτωσις, την φράσιν «Προϋπολογισμός αρμοδιότητος τέως Υπουργείου (η κατονομασία του καταργηθέντος Υπουργείου)». 4.Ειδικώς δια την αντιμετώπισιν δαπανών εκ της συστάσεως του Υπουργείου Ενεργείας εγγράφονται αι αναγκαιούσαι πιστώσεις εις ίδιον αυτού προϋπολογισμόν. Άρθρ.2.-Πάσα αναγκαία λεπτομέρεια δια την εφαρμογήν του παρόντος, ορίζεται δι’ αποφάσεως του Υπουργού των Οικονομικών. Άρθρ.3.-Η ισχύς του παρόντος άρχεται από της ενάρξεως ισχύος του Ν.Δ. 175/1973. 